**ՀՀ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅՈՒՆ**

**ՎԵՐԱՊԱՏՐԱՍՏՈՂ ԿԱԶՄԱԿԵՐՊՈՒԹՅՈՒՆ**

**ՇՊՀ հիմնադրամ**

**ԱՎԱՐՏԱԿԱՆ ՀԵՏԱԶՈՏԱԿԱՆ ԱՇԽԱՏԱՆՔ**

**Թեմա՝**

**Դաստիարակության նպատակի հարցը մանկավարժության մեջ**

Ղեկավար՝ Սարգսյան Շողիկ ՄԳԹ, դոցենտ

Դասվար՝ Ղազարյան Կարինե Վալերի

Գյումրի 2022

**ԲՈՎԱՆԴԱԿՈՒԹՅՈՒՆ**

ՆԵՐԱԾՈՒԹՅՈՒՆ……………………………………………………………………………..

ԴԱՍՏԻԱՐԱԿՈՒԹՅԱՆ ՆՊԱՏԱԿԻ ՀԱՐՑԸ ՄԱՆԿԱՎԱՐԺՈՒԹՅԱՆ ՄԵՋ

1. Դաստիարակությունը որպես կազմակերպված նպատակային գործընթաց…….…

2.Դաստիարակության տեսակները ըստ բովանդակության…………………………..

ԵԶՐԱԿԱՑՈՒԹՅՈՒՆ…………………………………………………………………………

ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ………………………………………….…..

**ՆԵՐԱԾՈՒԹՅՈՒՆ**

**Թեմայի արդիականությունը:**

Բարոյական դաստիարակությունը սերտորեն կապված է դաստիարակության մյուս բաղադրամասերի հետ և մեծ դեր է խաղում անձի համակողմանի և ներդաշնակ զարգացման համար: Բարոյական դաստիարակությունը հասարակական գիտակցության այն ոլորտներից է, որը կյանքի բոլոր բնագավառներում մարդկանց վարքը կարգավորելու գործունեություն է կատարում:

Արդի ժամանակաշրջանում շատ քննարկվող է կրտսեր դպրոցականի բարոյական դաստիարակության հարցը, այս պայմաններում այն առավել կարևորվում է,քանի որ կրտսեր դպրոցական տարիքում է դրվում բարոյական վարքի հիմքը, յուրացվում բարոյական նորմաները և վարքի կանոնները և այս տարիքում է սկսում ձևավորվել անձնավորության հասարակական ուղղվածությունը: Բարոյական դաստիարակության իրականացման արդյունավետ ուղիները տարրական դպրոցում թեմայի արդիականությունը պայմանավորված է՝ բարոյական դաստիարակության իրականացման գործընթացում առկա որոշ հիմնախնդիրների ուսումնասիրման անհրաժեշտությամբ, որը տարրական դպրոցում առավել կարևոր և հրատապ նշանակություն է ստանում:

Բարոյական դաստիարակությունը ուղղված է նաև դպրոցականի մոտ ուսուցչի նկատմամբ հարգալից վերաբերմունքի, սիրով, ինչպես նաև ավանդույթների հարգմանը և պահպանմանը: Այս բոլորը երեխայի մոտ պետք է ձևավորել կրտսեր դպրոցական տարիքում: Կրտսեր դպրոցականի բարոյական դաստիարակությունը մեծապես կախված է նաև ուսուցչի և ծնողի համագործակցությունից, որն այսօր արդիական է և անհրաժեշտ, քանի որ երեխայի բարոյական դաստիարակությունը պայմանավորված է միմյանց նկատմամբ երկկողմանի վերաբերմունքի բնույթով, որի հիմքում պետք է լինեն վստահության, փոխադարձ հարգանքի, փոխօգնության, օժանդակության, համբերատարության և հանդուրժողականության սկզբունքները:

Ավարտական աշխատանքի նպատակն է ուսումնասիրել բարոյական դաստիարակությունը արդի տարրական դպրոցում և բացահայտել այդ գործընթացի իրականացման արդյունավետ ուղիները:

Ավարտական աշխատանքի նպատակի իրականացման համար առաջացած խնդիրներն են`

* Ուսումնասիրել բարոյական դաստիարակության էությունը տարրական դպրոցում:
* ՈՒսումնասիրել և բացահայտել բարոյական դաստիարակության իրականացման արդյունավետ մանկավարժական պայմանները և ուղիները տարրական դպրոցում:
* Սոցիոլոգիական հարցումների անցկացում,արդյունքների վերլուծություն:
* ՈՒսումնասիրել դաստիարակության նպատակի հարցը մանկավարժության մեջ:

Ավարտական աշխատանքը բաղկացած է ներածությունից, երկու գլխից, եզրակացությունից, օգտագործված գրականության ցանկից:

**ԴԱՍՏԻԱՐԱԿՈՒԹՅԱՆ ՆՊԱՏԱԿԻ ՀԱՐՑԸ ՄԱՆԿԱՎԱՐԺՈՒԹՅԱՆ ՄԵՋ**

**1.Դաստիարակությունը որպես կազմակերպված նպատակային գործընթաց**

Դաստիարակության նպատակի հարցը արծարածվել է դեռևս հնագույն մանկավարժական հուշարձաններում, նույնիսկ առանձին ասույթներում և ասացվածքներում: Այլ կերպ լինել չէր էլ կարող: Դաստիարակությունը ծագեց որպես հասարակության պահանջ, որպես հասարակական մարդու պահանջմունքներ բավարարելու գիտակցական գործունեություն:Գիտակից մարդը, ապրելու գոյապայքարում բախվելով բնության հետ, ստեղծելով և ծավալելով հասարակական հարաբերություններ, ինչ-որ ձևով նախագծում էր այդ հարաբերությունները և բնականաբար ինքն իրեն: Մարդը ոչ միայն փոխում էր բնությունը, այլև ինքն իրեն: Մարդն ինքն իր ստեղծագործությունն է` ի տարբերություն բոլոր մյուս կենդանիների: Փորձելով կատարելագործել ինքն իրեն և իր սերունդներին` նա անխուսափելիորեն կանգնում էր դաստիարակության դժվարին գործունեությունն իմաստավուրելու անհրաժեշտության առաջ: Ինչ՞ու երեխաներին սովորեցնենք ձուկ որսալ,կրակ վառել, պատերազմել կամ քարե կացին պատրաստել: Այս հարցերն ուղղված էին դաստիարակության անհրաժեշտությունն ու նպատակը պարզելուն, որը հնարավորություն էր տալիս հնագույն մարդուն`երեխաների դաստիարակությունը դարձել արդյունավետ: Դաստիարակության` ի սկզբանե հստակ բնական և անժխտելի օրինաչափությունն այս է, դաստիարակության նպատակը բխում է կյանքի պահանջից: Ճիշտ դաստիարակել նշանակում է ճիշտ հասկանալ կյանքի պահանջը:

Առաջին` մարդը` բնության ազատ զավակը և նրա գլուխգործոցը, կարող է և իրավունք ունի կատարելագործվելու, զարգանալու և իր կյանքն ավելի լավ դարձնելու:

Երկրորդ` մարդը, որ իշխանություն ունի, կարող է և պետք է ստրկացնի ուրիշ մարդկանց և նրանց աշխատանքի հաշվին կառուցի իր հզորությունն ու բարեկեցությունը, որը նույնպես հասարակության զարգացման օբյեկտիվ պահանջն էր արտահայտում:

Դաստիարակության նպատակների յուրահատուկ սոցիալ-մանկավարժական տեսակետ առաջարկեց Ջոն Լոկը: Ջենթլեմենի դաստիարակության նպատակը նա հանգեցրեց մտավոր, ֆիզիկական և բարոյական դաստիարակությանը, միաժամանակ հիմնավորեց այդ խնդիրների իրականացման մանկավարժական ուղիներն ու նպատակները:[[1]](#footnote-1)

XX դարի սկզբներին դաստիարակության նպատակի և խնդիրների ոլորտում սրվեց քաղաքական և գաղափարական հակամարտությունը:

Մարքսիստական մանկավարժությունը, ելնելով խորհրդային երկրում կատարվող ծավալուն հասարակական վերափոխումների պահանջից, հիմնավորումն էր հասարակական վերափոխումների օբյեկտիվ պատմական միտումների խթանման և կառավարման անհրաժեշտությունը` պահանջելով հասարակության բոլոր անդամների համար ապահովել հավասար և լիարժեք կրթության հնարավորություն: Բոլորին միատեսակ կրթություն և դաստիարակություն տալու, այսպես կոչված, էգալիտար (հավասարապաշտ) համակարգն իրականացվում էր նախկին ԽՍՀՄ-ում և Ճապոնիայում:

Էգալիտար դաստիարակության կողմնակիցները հնարավոր էին համարում

յուրաքանչյուր երեխայի ապահովել բարձրորակ կրթությամբ` հաշվի առնելով նրանց

բոլոր առանձնահատկությունները: Ըստ էգալիտար տեսության` բոլոր երեխաներն էլ օժտված են և կարող են հասարակական պահանջին համապատասխան կրթություն ստանալ: Չնայած էգալիտար համակարգի հաջողություններին, հատկապես հասարակական-տնտեսական և ռազմական պոտենցիալի հզորացման տեսանկյունից, իրենց զգացնել էին տալիս անհատի զարգացման և նրա պահանջմունքների հաշվառման դժվարությունները:

Վաղուց հաստատվել է, որ մարդն իր կյանքի ընթացքում փոխվում է: Ամենախոր փոփոխությունները տեղի են ունենում մանկության, դեռահասության տարիներին և հոգևոր հատկությունները զարգանում են ինտենսիվ կերպով:

Մարդու զարգացումը օրինաչափ պրոցես է, որ կատարվում է նրա անձի համար նշանակալի բոլոր ոլորտներում`

* գործունեության մեջ,
* աշխարհի արտացոլման գիտակցության մեջ,
* շրջապատի աշխարհի, մարդկանց հետ ունեցած հարաբերությունների մեջ:

Մանուկների և դեռահասների զարգացումը ներառնում է նաև աճման պրոցեսները, որ դիտվում է որպես վերջին հաշվով օրգանիզմի ֆիզիկական հասունությանը հասցնող ֆիզիկական ու ֆիզիոլոգիական պրոցեսների օրինաչափ ընթացք:

Դաստիարակությունը, ինչպես ցույց է տրված վերը, դաստիարակների նպատակաուղղված ներգործությունն է երեխաների ու երիտասարդության գիտակցության ու վարքի, նրանց աշխարհայացքի, հայացքների, արարքների, սովորույթների վրա: Դաստիարակությամբ էլ հենց նշանակելի չափով պայմանավորվում են այն փոփոխությունները, որ կրում է մարդը ծնվելու պահից մինչև հասուն դառնալը:

Մարդու` որպես սոցիալական էակի լինելիությունը,նրա կատարելագործումը կյանքի ընթացքում, որ տեղի է ունենում զարգացման և դաստիարակության հետևանքով, կոչվում է ձևավորման պրոցես:

Մարդը կենդանի էակ է`նրան հատուկ կենսաբանական կազմակերպվածությամբ, ուստի բնական է, որ բնության օրենքները տարածվում են նաև նրա զարգացման վրա:

Դաստիարակությունը լայն ընդգրկում ունեցող հասրարակական երևույթ է: Նրա էության բացահայտումը մարդաբանական և հասարակական երևույթներն ուսումնասիրող գիտությունների ընդհանուր խնդիրն է:Դաստիարակությունը լայն իմաստով, որպես մանկավարժական հասկացություն, ընդգրկում է ուսուցումն ու կրթությունը: Ինչպես ուսուցման, այնպես ել դաստիարակության գործընթացը նպատակադրված բովանդակության իրականացման համար ստանում է որոշակի ձևեր: Տարրական դպրոցում այն կապված է դասերի ժամանակ իրականացվող աշխատանքի հետ, սակայն գոյություն ունեն արտաժամյա և արտադասարանական աշխատանքի հատուկ ձևեր` դաստիրակչական աշխատանքներ:[[2]](#footnote-2)

Դաստիարակչական աշխատանքների հիմքում ընկած է երկու մոտեցումներ`գործնական և կոմպլեքս: Գործնականն պահանջում է դպրոցականների գործունեության տարբեր ձևերի` ճանաչողական, աշխատանքային, հասարակական, գեղագիտական, սպորտային, արժեքային և ազատ շփման կազմակերպում, երկրորդը` գործունեության բոլոր ձևերի օրգանական սերտաճումն է, դրա բարոյական աշխատանքային ինտելեկտուալ ասպարեզում:

Գերակշռող դաստիարակչական նպատակը որոշում է կոնկրետ աշխատանքների խնդիրները, այսինքն հիմնական գաղափարի, որը համընկնում է դաստիարակության ընդհանուր ուղղություննորից մեկի հետ: Դաստիարակչական աշխատանքների խնդիրների հիմնավորումը դրա արդյունավետության անհրաժեշտ պայման է: Դրանք պետք է մեկնաբանվեն և մատուցվեն աշակերտներին:

Դաստիարակության գործընթացը ապահովում է մանակավարժական գործընթացի բոլոր հիմնական հատկանիշները:

* Դաստիարակությունը նպատակաուղղված պլանավորված, հատուկ արվեստով իրականացվող պրոֆեսիոնալ գործունեությունն է, որն իրականացվում է հատուկ հիմնարկներում և հասարակական ինսիտուտներում:
* Դաստիարակությունը կազմակերպված բնույթ է հաղորդում անձնավուրության սոցիալիզացիայի գործընթացին, հասարակական հրատապ պահանջներին և մարդու զարգացման օրինաչափություններին համապատասխան արագացնում է անձնավորության զարգացումը, ձևավորումը և հասունացումը:
* Դաստիարակությունը երկկողմանի գործընթաց է, իրականցվում է դաստիարակի և սանի անմիջական համագործակցության դիալեկտիկական փոխներգործության ընթացքում:[[3]](#footnote-3)

Դրական որակները զարգացնում են աշխատանքը. Ինչքան այն շատ է, ինչքան այն նպատակաուղղված է, այնքան ավելի բարձր է անհատի զարգացման և սոցալիզացման մակարդակը: Դրա համար էլ դաստիարակվողներին անհրաժեշտ է ընդգրկել տարբեր օգտակար գործերի մեջ, ձևավորելով դրական վերաբերմունք նրանց հանդեպ: Մասնակցելով իրագործելի աշխատանքին որպես լիիրավ անդամ, նրանք ձեռք են բերում բարոյական վարքի փորձ ,զարգանում են ֆիզիկապես և հոգեպես, պարզաբանում են աշխատանքի շարժառիթները, կատարելագործում են իրենց բարոյական որակները:

Կյանքի դպրոցը դաստիարակության լավագույն դպրոցն է: Այս սկզբունքը դաստիարակներից պահանջում է ակտիվ գործունեություն երկու ուղղություններով`

1. դաստիարակվողներին լայնամասշտաբ և օպերատիվ կերպով ծանոթացնել մարդկանց հասարակական և աշխատանքային կյանքի, այնտեղ տեղի ունեցող փոփոխությունների հետ
2. դաստիարակվողների ներգրավում իրական հարաբերությունների, հասարակական օգտավետ գործունեության տարբեր տեսակների մեջ:

**2.Դաստիարակության տեսակները ըստ բովանդակության**

Անձնավորություն դառնալու համար յուրաքանչյուր անհատ պետք է զարգանա մտավոր, ֆիզիկական, բարոյական, գեղագիտական և այլ բաղադրամասերով: Դրանք պայմանականորեն առանձնացվում են, սակայն գտնվում են փողկապակց-վածության մեջ, քանի որ իրականում մի համալիր են կազմում: Օրինակ` էկոլոգիական զարգացումը ենթադրում է, որ արդեն կա մտավոր զարգացվածության բարձր մակարդակ, իսկ լավ աշխատունակությունը ենթադրում է ֆիզիկական առողջության առկայություն: Ըստ երևույթին, ֆիզիկական առողջությունը, որը նաև զարգացնող դաստիրակության արդյունք է, մեծապես նպաստում է գեղագիտական, մտավոր ու բարոյական զարգացմանը, ինչպես նաև աշխատասիրության ձևավորմանը:

Այսպիսով` ըստ դաստիարակության բովանդակության առանձնացվում են դաստիարակության հետևյալ տեսակները.

* մտավոր
* ֆիզիկական
* բարոյական
* աշխատանքային
* գեղագիտական
* էկոլոգիական
* հայրենասիրական
* և այլն

Մտավոր դաստիարակությունն ուղված է անձի ինտելեկտի, ճանաչողական հնարավորությունների հակումների և շնորհների զարգացմանը: Նրա գլխավոր խնդիրն է զինել սովորողներին գիտական հիմքերի մասին գիտելիքների համակարգով: Մտավոր դաստիարակության կոնկրետ խնդիրներն են`

* գիտական գիտելիքների որոշակի ծավալի յուրացում
* մտահորիզոնի ձևավորում
* մտավոր ուժերի, ունակությունների և շնորհների զարգացում
* ճանաչողական հետաքրքրությունների զարգացում
* անձի պոտենցյալ հնարավորությունների զարգացում
* ճանաչողական ակտիվության ձևավորում
* սեփական գիտելիքները մշտապես լրացնելու, ընդհանուր և հատուկ պատրաստվածության մակարդակը բարձրացնելու պահանջմունքի զարգացումը
* սովորողնորի ճանաչողական գործունեության մեթոդներով զինում:

Արիստոտելը կարծում էր, որ գոյություն ունի մարդու հոգու երեք ձև` բուսական, կենդանական և բանական: Առաջինը դրսևորվում է սնվելով և բազմանալով, երկրորդը նաև զգայնություններով և ցանկություններով, իսկ ահա երրորդը` մտածողությամբ և իմացությամբ: Այս ամենը վկայություն է այն բանի, որ Հին աշխարհի մեծագույն իմաստունը գիտեր դաստիարակության անհրաժեշտութան մասին:

Տարրական դասարաններում երեխաների մտավոր զարգացվածությունն ապահովելու համար մանկավարժը և ծնողը պետք է որոշակի պատկերացում ունենան այն չափորոշիչների մասին,որոնք վկայում են մտավոր զարգացման ոլորտում կատարած դրական տեղաշարժերը: Դրանցից է շրջապատող աշխարհի երևույթների նկատմամբ սովորողի ցուցաբերած ակտիվ վերաբերմունքը: Դա դրսևորվում է նուրբ դիտողականությամբ,գիտելիքները հարստացնելու և ստեղծագործաբար կիրառելու ձևերով:Կարևոր է նաև գիտելիքների համակարգվածությունը,այսինքն այն որ դրանք փողկապակցվածության մեջ են գտնվում, ինչպես և այն, որ սովորողը ճիշտ է կազմակերպում իր մտավոր աշխատանքը, ընտրում է դրա իրականացման առավել խնայողական և արդյունավետ եղանակները:

Մտավոր զարգացման չափորոշիչներից է նաև մտքի ինքնուրությունը: Բազմիմաստությունը գիտելիք չի տալիս, եթե անձը գերի է մնում կարդացածին ու լսածին: Ինքնուրության բարձրագույն աստիճանը ստեղծագործական մտածողությունն է:[[4]](#footnote-4)

Մտավոր դաստիարակությունն անձնավուրության զարգացման ամենակարևոր կողմնէ: Մարդու ամենաբնորոշ հատկանիշներն գիտակցությունն ու ինքնագիտակցությունն են: Առանց մտավոր զարգացման և դաստիրակության մարդը միայն բանական կենդանիէ: Գիտակցությունն ու ինքնագիտակցությունն անմիջականորեն կապված են մարդու հասարակական էության հետ, որն անհնարին է առանց մարդու մտավոր զարգացման: Մտավոր զարգացման կարևորագույն խնդիրներից է նաև անձնավորությանը մարդկային մշակույթին, մարդկության կողմից կուտակած գիտելիքներին ու փորձին ծանոթացնելն է: Մտավոր դաստիարակությունն արագացնում է անհատի հասարակական զարգացման գործընթացը, հնարավոր է ներգրավել հասարակական կյանքին և արտադրության գործընթացին: Մտավորդ աստիարակության կարևոր խնդիրը անձնավորության աշխարհհայացքի ձևավորումնէ: Գիտակցությունը հնարավորություն է տալիս մարդուն մտովի առաջ անցնել, տեսնել իր կատարած գործողության ավարտն ու հետևանքը: Աշխարհայացքը գիտելիքների այն համակարգն է, որը կողմնորոշում է անձին իր գործունեության մեջ և ինքնավստահություն է հաղորդում նրան: Առանց կայուն հայացքի` մարդը զուրկ է ինքնավստահությունից:

Մարդը ծնվում է խելացի, գիտուն դառնալու ընդունակությամբ, սակայն առանց համապատասխան գործունեության այդ ունակությունները կմարեն անհատիմեջ:

Հոգեբանական հետազոտությունները ցույց են տալիս, որ մտավոր զարգացման սենզիտիվ տարիքը մանկությունն է` հետևաբար մտավոր զարգացման ամենակարևոր խնդիրները լուծվում են այս տարիքում, հատկապես տարրական դասարաններում: Տարրական դասարաններից է սկսվում երեխանների ուսումնառությունը:

Մտավոր դաստիարակության կարևոր խնդիր է նաև մտածել սովորեցնելը: Մտածողությունը բնական-պատմական զարգացման արդյունք է: Մարդու միտքը զարգացած է այն դեպքում, երբ ձեռք է բերում հետևյալ դրական որակները. բազմակողմանիություն, ճկունություն խորություն և այլն:[[5]](#footnote-5)

Սովորել սովորեցնել նշանակում է աշակերտի մեջ դաստիրակել սովորելու ցանկություն և պահանջմունք, այլ գիտելիքներ ձեռք բերելու ուղիներին և եղանակներին տիրապետելու պահանջմունքի ձևավորմանը, որը ուսումնական գործունեության լիարժեք ծավալման դեպքում վերածվում է մտավոր դաստիարակության կարևոր միջոցի:

Ֆիզիկական դաստիարակության առաջին ծիլերը նկատվում էին մարդու վաղ աշխատանքային և ռազմական գործողությունների մեջ: ՈՒղեկցելով մեծերին որսի, բերքահավաքի կամ պաշտպանական գործողությունների ժամանակ` երեխաները կրկնում էին մեծերի շարժողական գործողությունները, իսկ հետագայում հատուկ խաղերի ձևով վարժվում էին սպասվող գործունեությունը` կրկնելով դրանց առանձին տարրերը: Հետագա դարաշրջաններում, հասարակական զարգացման համապատասխան, ֆիզիկական դաստիարակությունը վերածվում է հասարակայնորեն պայմանավորված մանկավարժական համակարգի, որի նպատակն էր աճող սերնդին փոխանցել ֆիզիկական կուլտուրայի արժեքները, որով այն ձեռք բերեց սոցիալական կարևոր նշանակություն` առավել արդյունավետ դարձրեց մարդու զարգացումն ու հասարակական առաջընթացը:[[6]](#footnote-6)

Ֆիզիկական դաստիարակությունը ճիշտ դաստիարակության անբաժանելի բաղադրիչ մասն է: Նրա խնդիրներն են`

* Առողջության ամրապնդումը, ճիշտ ֆիզիկական զարգացում.
* Մտավոր և ֆիզիկական աշխատունակության բարձրացումը.
* Բնական շարժողական որակների զարգացում ու կատարելագործումը.
* Շարժումների ճիշտ տեսակների ուսուցումը.
* Հիմնական շաժողական որակների զարգացումը. (ուժ, ճարպկություն, դիմացկունություն)
* Հիգիենիկ հմտությունների ձևավորում.
* Բարոյական որակների դաստիարակումը.
* Ֆիզկուլտուրայով և սպորտով մշտապես և համակարգված պարապելու պահանջմունքի ձևավորումով.
* Առողջ, կայտառ, լինելու, սեփական անձին և շրջապատողներին ուրախություն պատճառելու ձգտման ձևավորում:

Տարրական դպրոցում պետք է կարողանալ սովորողների գիտակցությանն հասցնել առողջության նշանակությունը, որի մասին Շեքսպիրն ասել է, թե դա թանկ է ոսկուց:

Հասկանալի է, որ առողջության ստեղծմանը պահպանմանն ու ամրապնդմանը նպաստում է ֆիզկուլտուրան:

Ֆիզիկական դաստիարակության գերխնդիրը ամեն օր մարմնամարզությամբ զբաղվելու սովորության ձևավորումն է`զանազան տիպի ֆիզիկական վարժություններ կատարելով:

Դպրոցում Ֆիզիկական դաստիարակությունը հիմնականում իրականացվում է հատուկ դասերով և արտադասարանական զանազան աշխատանքներով` խմբակներ, մրցումներ և այլն: Սակայն այսօրվա դրությամբ աշակերտների զգալի մասը չի սիրում ֆիզկուլտուրան, եթե դրանք անց են կացվում ոչ անհրաժեշտ մակարդակով: Դպրոցի շրջանավարտների մեջ շատ են թուլակազմները:

Քանի որ մարդու ողջ գործունեության արդյունավետությունը և նրա կյանքի երջանկությունը հիմնականում պայմանավորված է նրա առողջությամբ, ուրեմն անհրաժեշտ է հոգ տանել ֆիզիկական դաստիակության մասին:[[7]](#footnote-7)

Առողջությունը մարդու բոլոր ուժերի և ընդունակությունների զարգացման ու արտահայտման հիմնք ու նախադրյալն է: Դպրոցական տարիքում օրգանիզմի աճն ու նորմալ զարգացումը որոշ չափով հանդիսանում է երեխաների մտավոր, հուզական և կամային զարգացման կարգավորիչը: Եվ այն, որ առողջության ամրապնդման խնդիրը երեխաների ֆիզիկական դաստիարակության մեջ համարվում է առաջնահերթ` բացատրվում է հենց այս տարիքում օրգանիզմի վրա ֆիզիկական վարժությունների ունեցած ազդեցության մեծ արդյունավետությամբ: Մանկության և երիտասրդության տարիներին ձեռք բերածով ապահովվում է միջին տարիքի և հասուն տարիքի մարդու ուժերի պահպանումը: Չպետք է մոռանալ այն մասին, որ համարյա բոլոր սովորողներին ապագա կյանքում վիճակվելու է ծնողներ դառնալ և, բարոյական պատասխանատվություն կրել առողջ երեխաներ դաստիրակելու համար: Մի մայր հարցրել է բժշկին, թե երբվանի՞ց է լավ սկսել իր երեխայի ֆիզիկական դաստիրակությամբ զբաղվել: Բժիշկը պատասխանել է. <<Երեխայի ծնվելուց 20 տարի առաջ>>:

Ֆիզիկական դաստիարակության դասերին սովորողները ձեռք են բերում նաև որոշ մասնագիտական գիտելիքներ: Այդ գիտելիքների աղբյուրը հանդիսանում են ոչմիայն ուսուցչի բանավոր բացատրություններն ու նրա ցուցադրած վարժությունները, այլև հենց իր` աշակերտի շարժողական գործունեությունը ։

Աշխատանքային դաստիրակությունը ապահովվում է դպրոցի ողջ ուսումնա-դաստիրակչական աշխատանքով, երեխաներին աշխատանքի զանազան ձևերի մեջ ներգրավելով: Սովորողների աշխատանքային գործունեության հիմնական տեսակները հանդիսանում են ինքնասպասարկումը, տարբեր տիպի հանրօգուտ աշխատանքն ու արտադրողական աշխատանքը: Ինքնասպասարկումը իրենից ներկայացնում է դպրոցականների հանրօգուտ աշխատանքի տարատեսակը: Այն աշխատանքային դաստիարակության անհրաժեշտ օղակ է:

Ինքնասպասարկման աշխատանքի բովանդակության մեջ մտնում են իր նկատմանբ, հագուստի, իրերի, բնակարանի հիգենիկ խնամքը, ինչպես նաև ուտելիքի պատրաստումը, առօրյա օգտագործման իրերի նորոգումն ու մաքրելը, ընտանիքին օգնելը` փոքրիկներին խնամելու գործում: Դպրոցի պայմաններում ինքնասպասարկումը ուղղված է կոլեկտիվի կարիքները բավարարելուն` շենքի մաքրում, զննական պարագաների, գրադարանային գրքերի, կահույքի և մանր գույքի նորոգում և այլն:[[8]](#footnote-8)

Դպրոցում իրականացվում է մտավոր և ֆիզիկական աշխատանք: Բոլոր դասերը նպաստում են աշխատանքային դաստիարակության նաև այն իմաստով, որ սովորողները զբաղված են լինում մտավոր գործունեությամբ: Դրանից բացի դասերի ժամերին երեխաները ծանոթանում են աշխատանքի ծագման ու զարգացման պատմությանը, տարբեր պատմական ժամանակաշրջաններում կիրառվող աշխատանքի տեսակներին:

Տեխնոլոգիայի դասերը մեծապես նպատում են աշխատանքային դաստիարակությանը, որի ընթացքում սովորողները կատարում են զանազան ֆիզիկական աշխատանքներ արհեստանոցներում կամ դպրոցամերձ հողամասերում: Աշխատանքային դաստիրակությունը սերտորեն կապված է աշակերտների բարոյական, ֆիզիկական, էկոլոգիական, գեղագիտական դաստիարակության հետ:

Դաստիարակության այս տեսակը մեր դպրոցում պատմության ընթացքում բազմաթիվ փոփոխությունների է ենթարկվել:

Աշխատանքի ընթացքում և նրա միջոցով է մարդը կոփվում` ձեռք բերելով բարոյական բարձր հատկանիշներ:

Աշխատանքային դաստիարակության նպատակները բազմազան են, նշենք դրանցից մի քանիսը`

* Յուրաքանչյուր պատանու, աղջնակի, երիտասարդի մեջ սեր ներարկել դեպի աշխատանքը
* Սովորողների մեջ ձևավորել մարդկային վերաբերմունք աշխատանքի նկատմամբ
* Դաստիարակության ընդհանուր համակարգի հետ միասին ապահովել աճող սերնդի համակողմանի և ներդաշնակ զարգացումը
* Սովորողներին ընտելացնել աշխատանքային և գիտակցական կարգապահությանը և այդ միջոցով նրանց մեջ մշակել բարոյական բարձր որակներ պատանիների, երիտասարդների մեջ ներարկել սեր ու հարգանք աշխատող, աշղատանքը գնահատող, մարդկաց նկատմամբ:

Այս նպատակների իրագործման համար պետք է լուծվեն մի շարք խնդիրներ: Այդ խնդիրներից ամենակարևորներն են`

* Դպրոցականների մեջ ձևավորել իրենց և ընդհանուրի համար աշխատելու մշտական պահանջմունք. Այս խնդիրը լուծելիս, առաջին հերթին, հարկավոր է նրանց մասնակից դարձնել բազմազան աշխատանքների` դաստրիակելով նրանց աշխատանքային զգացմունքները: Միայն դրանք կհաղթահարեն դեպի աշխատանքը տանող ճանապարհին կանգնած ուղիները ու խոչընդոտները:
* Աշխատանքի ընթացքում իրար զուգակցել սովորողների մտավոր և ֆիզիկական ձևերը
* Քայլ առ քայլ սովորողներին ընտելացնել աշխատանքային կարգ ու կանոնին: Սովորեցնելճիշտ ու տեղին, նաև խնայողաբար ծախսել նյութական ռեսուրսները:
* Սովորողներին ծանոթացնել տեղի բնական պայմաններին և ռեսուրսներին, եղած հնարավորություններին, արտադրական այն ոլորտներին,որոնք կան ու գործում են:
* Զարգացնել սովորողների կազմակերպչական ընդունակությունները և այլն

Յուրաքանչյուր մանկավարժ իր սանի գիտակցությանը պետք է հասցի, թե ինչպես է գոյանում հանապազօրյա հացը, որը ուտում է, հագուստը, որը հագնում է , կոշիկը, որը կրում է: Այսինքն պետք է սովորեցնի թե ինչ միջոցներով է ստեղծվում մարդուն անհրաժեշտ բոլոր բարիքները:

Ամեն մի գիտություն ունի իր առարկան: Բացահայտել այն նշանակում է սահմանել այդ գիտության յուրահատկությունը, գործունեության ոլորտն ու խնդիրները: Խոսելով փիլիսոփայական գիտություններից մեկի առարկայի մասին, Հեգելն իրավացիորեն գրել է. Տրամաբանությունը<<նախապես չի կարողացել, թե ինչ է այն, այլ միայն նրա ամբողջ շարադրանքն է ծնում առաջին անգամ նրա մասին այդ իմացությունը>>: Այդպես էլ գեղագիտության մեջ. Այդ գիտության սահմանների լրիվ ուրվագծումը միայն նրա մանրամասն շարադրանքը կարող է տալ : Սկսելով գեղագիտության շարադրանքը, չի կարելի հրաժարվել նրա առարկայի նախնական որոշ սահմանումից:

Գեղագիտությունն ունի բազմադարյան պատմություն: Այս գիտության զարգացման ընթացքում փոփոխվել են ոչ միայն գեղագիտական հայացքները, այլև նրա կողմից ուսումնասիրվող հարցերի շրջանակը, նրա բուն առարկան ու խնդիրները:[[9]](#footnote-9)

Գեղագիտական դաստիարակության նպատակը մարդկության ստեղծած գեղագիտական մշակույթը հետագա սերունդներին հաղորդելն է: Գեղագիտությունը մարդկային մշակույթի կարևորտարր է: Գեղագիտական մշակույթը բազմակողմանի է: Նրանում առանձնանում են հետևյալ տեսանկյունները.

* Մարդկային գեղագիտական գիտակցությունը, որը դրսևորվում է նրանց պահանջմունքներում, դիրքորոշումներում, ճաշակում, հայացքներում, հայեցակարգերում և իդեալներում
* Մարդու կենսագործունեության առանձին տեսակների գեղագիտական կողմերը
* Մարդու բուն գեղարվեստական գործունեությունը, որը պայմանավորված է նրա գեղագիտական և գեղարվեստական պահանջմունքներով:

Գեղագիտական դաստիարակությունը դաստիրակողի և դաստիրակվողների

համատեղ ջանքերի գործընթաց է` դաստիարակվողների գեղագիտական կուլտուրան ձևավորելու համար: Գեղագիտական կուլտուրան ընդգրկում է անձի վարքի ու գործունեության, գեղագիտական գործունեության որոշակի աստրճան: կարող է տարբերել գեղեցիկն ու տգեղը, վեհն ու ստորը, հերոսականն ու ճղճիմը, ողբերգականն ու կոմիկականը:

Գեղագիտական դաստիարակության էության մեջ առանձնանում են երեք կողմեր

1. Անձի գեղագիտական ընկալումներն ու ըմբռնումները:
2. Գեղագիտական պատկերացումները ու դատողությունները:
3. Գեղագիտական մտածողությունն ու համոզմունքները:

Գեղագիտական դաստիրակության խնդիրներից ամենակարևորներն են`

* Դպրոցականի գեղագիտական ընկալումների ու ըմբռնումների ձևավորումն ու դաստիրակումը.
* Գեղագիտական պատկերացումների ձևավորումն ու պատկերացումը.
* Գեղագիտական դատողությունների ու մտածողության ձևավուրումը.
* Գեղագիտական զգացմունքների ու գնահատումներ դաստիրակումը.
* Գեղագիտական ճաշակի դաստիրակումը
* Գեղագիտական ինքնադաստիրակությունը և այլն:

Այս խնդիրների լուծումից է կախված սովորողների գեղագիտական դաստիրակության իրագործումը: Այս խնդիրները կարող են լուծել այն մանկավարժները որոնք ունեն մասնագիտական կրթություն և իրենց մանկավարժական վարպետությամբ հսսու են դրան:

Շատ կարևոր է դաստիարակվողների մեջ դաստիրակել գեղագիտական ճաշակ: Գեղագիտական ճաշակ նշանակում է գեղեցիկը զգալու և գնահատելու ընդունակություն ունենալ, ինչպես նաև գեղեցկության չափանիշները հասկանալու, գեղեցիկի նկատմամբ հուզական զգայունակություն ունենալը: Վերը նշված մյուս խնդիրները լուծելու համար պետք է հաշվի առնել նաև արվեստի տարբեր բնագավառների յուրահատկությունները, իմանալ թե դրանցից յուրաքանչյուրը ինչի վրա է հենվում, որն է նրա հիմքը: Բացի արվեստի բնագավառները ճանաչելը դպրոցականները պետք է վարժվեն ստեղծագործելու մեջ: Հասնելու համար այն բանին, որ նրանք նկարագրեն պատմվացք, բանաստեղծություն գրեն, ասմունքեն, երգեն, պարեն, դերերով հանդես գան և այլն:

Դպրոցում գեղագիտական դաստիարակությունն իրականցվում է ըստ տարիքային առանձնահատկությունների: Այսպես, կրտսեր դպրոցականի հետաքրքրությունները կոնկրետ են, մակերեսային, ցրված: Նա ի տարբերություն կրտսեր դպրոցականի ձգտում է թափանցել, երևույթների, առարկաների էության մեջ, որի համար հիմք է հանդիսանումհասարակական չափանիշները, իր գիտելիքներն ու փորձը, որն իր առջև ինքնադաստիարակության խնդիր է դնում:

Ամեն մի երեխա դպրոց գնալիս անցնում է իր բնակավայրի փողոցներով: Դասերից հետո, ծնողների հետ կամ առանձին, նա լինում է զանազան վայրերում` բազմապիսի տպավորություններ քաղելով շրջապատից: Այդ ամենն ամբարվում է նրա հոգում, վերածվում ավելի կամ պակաս կայուն պատկերացումների, որոնք ուղեկցում են նրան կյանքում: Եթե դպրոցը ձգտում է լուրջ հաջողությունների հասնել իր սաներին դաստիարակելիս, նա չի կարող աչք փակել շրջապատի անցուդարձի վրա, պարփակել իր չորսպատերիմեջ: Ընդհակառակն, այդ միջավայրը դրտելով իբրև մանկավարժական ներգործության մի օբեկտ, դպրոցը, ուսուցչական կոլեկտիվը կկարողանան օգտագործել այնտեղ եղած դրականը և չեզոքացնել խոցելի երևույթների ազդեցություը աշակերտների վրա:[[10]](#footnote-10)

**ԵԶՐԱԿԱՑՈՒԹՅՈՒՆ**

Մեր կողմից կատարված տեսական ուսումնասիրությունների և հետազոտությունների արդյունքում հանգեցինք հետևյալ եզրակացությունների.

1. Արդի ժամանակաշրջանում՝ տարրական դպրոցում առաջնային է համարվում կրտսեր դպրոցականի բարոյական դաստիարակության կազմակերպման գործընթացը;
2. Դպրոց-ընտանիք, ծնող-դասվար համագործակցության սկիզբը դրվում է տարրական դպրոցում և հատկապես տարրական դպրոցում է ներկայացվում միմյանց նկատմամբ պահանջներ. Դպրոցը պահանջում է ծնողներից, ծնողները դպրոցից:
3. Մեր կողմից կատարված հետազոտությունները ցույց տվեցին, որ կրտսեր դպրոցականի բարոյական դաստիարակության ձևավորման գործում մեծ դերակատարություն ունեն ինչպես ծնողները, այնպես էլ դասվարները, ուստի կարևոր է դառնում միմյանց հետ համագործակցության արդյունավետ միջոցների, ուղիների որոնումը, տարբեր միջոցառումների անցկացումը ինչպիսիք են.

* Ծնողների հետ հարց ու պատասխանի երեկոները, կլոր սեղան քննարկումները, բարոյախոսական զրույցները, բանավեճերը:
* Դասվարների և ծնողների հաճախակի հանդիպումները:
* Ծնողների մասնակցությամբ բարոյախրատական և դաստիարակչական միջոցառումներ կազմակերպելը,անհատական մոտեցում ցուցաբերելը, աշակերտի պահանջների հաշվի առնելը:

1. Կրտսեր դպրոցում բարոյական դաստիարակության խնդիրների լուծման պայման կարող են լինել.

* Դասվարի բարոյական վարքագծի փոխանցումը և արտացոլումը աշակերտի գիտակցության մեջ:
* Հայրենիքի,ազգի, մշկույթի,ավանդույթների նկատմամբ հոգատար վերաբերմունքի սերմանումը:
* Պահանջկոտությունը, պատասխանատվության զգացումի դաստիարակումը, մարդասիրական հարաբերությունների հաստատումը,նրբազգացողության պահպանումը,հանդուրժողականությունը:
* Դասղեկները ծնողներին մանկավարժական խորհուրդ են տալիս ընդանիքում երեխաների դաստիրակության մասին, օգնում են կազմել արդյունավետ ռեժիմ, հանձնարարում են մանկավարժական գրականություն:

**ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ**

1. Աթայան Ռ. Ա.: Աշակերտների գեղագիտական դաստիրակությունը: <<ԼՈՒՅՍ>> հրատարակչություն: Երևան 1974
2. Ամիրջանյան Յու. Ա., Սահակյան Ա. Ս., Մանկավարժություն, Երևան, 2005 էջ 333-386 էջ
3. Ղույումչյան Գ. Ե., Մանկավարժություն Երկու գրքով , Գիրք I: Երևան 2005
4. ՂույումչյանԳ. Ե., Մանկավարժություն Երկու գրքով , Գիրք II: Երևան 2005
5. Ղույումչյան Գ. Ե. , Մանկավարժություն :Դասագիրք բուերի համար: Երևան ,Զանգակ-97 , 2005 թ. 357-362 էջ 16.09.1998
6. ՄԱՆԿԱՎԱՐԺՈՒԹՅՈՒՆ: Դասախոսությունների դասընթաց:

<<ԼՈՒՅՍ>> Հրատարակչություն Երևան 1969

1. Մանուկյան Ս.Պ. ԸՆԴՀԱՆՈՒՐ ՄԱՆԿԱՎԱՐԺՈՒԹՅՈՒՆ: /ՈՒսումական ձեռնարկ: Երկրորդ բարեփոխված հրատարակություն: <<Զանգակ-97>>,2005
2. Յուրի Բորև, Գեղագիտություն: <<Հայաստան>> հրատարակչություն: Երևան1982

1. Ղույումչյան Գ. Ե., Մանկավարժություն Երկու գրքով , Գիրք I: Երևան 2005 [↑](#footnote-ref-1)
2. ՄԱՆԿԱՎԱՐԺՈՒԹՅՈՒՆ: Դասախոսությունների դասընթաց: <<ԼՈՒՅՍ>> Հրատարակչություն Երևան 1969 [↑](#footnote-ref-2)
3. ՂույումչյանԳ. Ե., Մանկավարժություն Երկու գրքով , Գիրք II: Երևան 2005 [↑](#footnote-ref-3)
4. Մանուկյան Ս.Պ. ԸՆԴՀԱՆՈՒՐ ՄԱՆԿԱՎԱՐԺՈՒԹՅՈՒՆ: /ՈՒցումական ձեռնարկ: Երկրորդ բարեփոխված հրատարակություն: << Զանգակ- 97 >>, 2005 [↑](#footnote-ref-4)
5. Ղույումչյան Գ. Ե. , Մանկավարժություն :Դասագիրք բուերի համար: Երևան , Զանգակ-97 , 2005 թ. 357-362 էջ [↑](#footnote-ref-5)
6. Ամիրջանյան Յու. Ա., Սահակյան Ա. Ս., Մանկավարժություն, Երևան, 2005 էջ 333-386 էջ [↑](#footnote-ref-6)
7. Մանուկյան Ս.Պ. ԸՆԴՀԱՆՈՒՐ ՄԱՆԿԱՎԱՐԺՈՒԹՅՈՒՆ: /ՈՒցումական ձեռնարկ: Երկրորդ բարեփոխված հրատարակություն: << Զանգակ- 97 >>, 2005 [↑](#footnote-ref-7)
8. ՄԱՆԿԱՎԱՐԺՈՒԹՅՈՒՆ: Դասախոսությունների դասընթաց: <<ԼՈՒՅՍ>> Հրատարակչություն Երևան 1969 [↑](#footnote-ref-8)
9. Յուրի Բորև, Գեղագիտություն: <<Հայաստան>> հրատարակչություն: Երևան 1982 [↑](#footnote-ref-9)
10. Աթայան Ռ. Ա.: Աշակերտների գեղագիտական դաստիրակությունը: <<ԼՈՒՅՍ>> հրատարակչություն: Երևան 1974 [↑](#footnote-ref-10)